Foto: Dubai Police / Twitter Dubayda sayyohlar avtobusi ishtirokidagi yo‘l-transport hodisasida 15 kishi halok bo‘ldi. Bu haqda amirlik politsiyasi tvitterda ma’lum qildi. Avtohalokat 6 iyun kechki vaqt Shayx Muhammad bin Zayd shossesida yuz bergan. Avtobusda bo‘lgan yana 5 kishi og‘ir jarohatlar olgan. Ummon davlat raqamiga ega bo‘lgan avtobusda hammasi bo‘lib 31 yo‘lovchi bo‘lgan. Hozircha yo‘lovchilarning millatlari va voqeaning boshqa tafsilotlari keltirilmagan.